Diari Oficial de la Generalitat Valenciana


Sumari del DOGV 5897, del 20-11-2008 (2008/13140)

ORDE de 7 de novembre de 2008, de la Conselleria de Justícia i Administracions Públiques, per la qual s'acorda l'ampliació del termini de justificació d'ajudes establit en l'Orde de 8 de setembre de 2008, de la Conselleria de Justícia i Administracions Públiques, per la qual es regulen i convoquen ajudes per a les xicotetes i mitjanes empreses de la Comunitat Valenciana, per tal de promoure la utilització del negoci electrònic i, específicament, fomentar la facturació electrònica (e-FACTURA), en l'exercici 2008.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5897

Data del DOGV
:   20-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/13915


Data del document
:   07-11-2008

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * suport econòmic
    * telemàtica
    * empresa comercial
    * canvi tecnològic
    * ajuda a les empreses
    * nova tecnologia
    * petita i mitjana empresa
    * comerç electrònic
    * ajuda pública

ORDE de 7 de novembre de 2008, de la Conselleria de Justícia i Administracions Públiques, per la qual s'acorda l'ampliació del termini de justificació d'ajudes establit en l'Orde de 8 de setembre de 2008, de la Conselleria de Justícia i Administracions Públiques, per la qual es regulen i convoquen ajudes per a les xicotetes i mitjanes empreses de la Comunitat Valenciana, per tal de promoure la utilització del negoci electrònic i, específicament, fomentar la facturació electrònica (e-FACTURA), en l'exercici 2008. [2008/13018]  
Els articles 17.1, lletra i), i 20.1, de l'Orde de 8 de setembre de 2008, de la Conselleria de Justícia i Administracions Públiques, per la qual es regulen i convoquen ajudes per a les xicotetes i mitjanes empreses de la Comunitat Valenciana, per tal de promoure la utilització del negoci electrònic i, específicament, fomentar la facturació electrònica (e-FACTURA), en l'exercici 2008 (DOCV núm. 5846, de 10 de setembre de 2008) establixen com a termini màxim de justificació de les ajudes el 28 de novembre de 2008.  
A fi que els beneficiaris efectius de les ajudes disposen del temps suficient per a poder-les justificar en temps i forma després de la publicació de la corresponent resolució d'adjudicació, es fa necessari ampliar el termini per a la justificació de les esmentades ajudes a una data posterior a la consignada en la mencionada orde.  
L'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, preveu la possibilitat d'ampliació dels terminis establits si les circumstàncies ho aconsellen i amb això no es perjudiquen drets de tercers.  
Fent ús de les facultats que em conferix l'article 28, lletra e), de la Llei 5/1983, de 30 de desembre, del Consell, l'article 47.11 del Text Refós de la Llei d'Hisenda Pública de la Generalitat Valenciana i el Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques,  
ORDENE  
Primer  
Ampliar el termini per a la justificació de les ajudes establit en els articles 17.1, lletra i), i 20.1, de l'Orde de 8 de setembre de 2008, de la Conselleria de Justícia i Administracions Públiques, per la qual es regulen i convoquen ajudes per a les xicotetes i mitjanes empreses de la Comunitat Valenciana, per tal de promoure la utilització del negoci electrònic i, específicament, fomentar la facturació electrònica (e-FACTURA), en l'exercici 2008, establint com a termini màxim per a la justificació de les subvencions concedides en virtut de la dita Orde, el 10 de desembre de 2008.  
Segon  
La present ampliació de terminis s'entén sense perjuí de la facultat atribuïda a la Direcció General de Modernització en l'article 20.2 de l'Orde de 8 de setembre de 2008, mencionada en el paràgraf anterior, sobre admissió excepcional, en els termes que allí s'establixen, de documentació de justificació més enllà del nou termini establit en la present Orde.  
Tercer  
Publicar la present Orde d'ampliació de terminis en el Diari Oficial de la Comunitat Valenciana, als efectes previstos en els articles 49.1, 59.5 i 59.6, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Quart   
Contra la present orde d'ampliació de terminis no cal interposar cap recurs, d'acord amb el que establix l'article 49.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 7 de novembre de 2008  
La consellera de Justícia i Administracions Públiques,  
PAULA SÁNCHEZ DE LEÓN GUARDIOLA